钦定古今图书集成/明伦汇编/氏族典/第116卷 > 《王圻续文献通考》 > 甄彬
## 钦定古今图书集成/明伦汇编/氏族典/第116卷 > 《王圻续文献通考》 > 甄彬

按《南史甄法崇传》：“法崇孙彬，有行业，乡党称善。尝以一束苎就州长沙寺库质钱。后赎苎还，于苎中得五
两金，以手巾裹之。彬得送还寺库。道人以金半仰酬，
往复十馀，彬坚然不受，因谓曰：‘五月披羊裘而负薪，
岂拾遗金者耶’？卒还金。”梁武帝布衣而闻之，及践阼，
以西昌侯藻为益州刺史，乃以彬为府录事参军，带
郫县令。将行，同列五人，帝诫以廉慎。至彬，独曰：“卿昔
有《还金》之美，故不复以此言相属。”由此名德益彰。